ການຜະລິດໃນ 2 ຍັກໃຫຍ່ເອເຊຍ ຂະຫຍາຍໂຕຊ້າລົງ
ການຜະລິດດ້ານອຸດສາຫະກໍາ ຂອງຍີ່ປຸ່ນແ​ລະເກົາຫຼີໃຕ້​ ຊັກ​ຊ້າ​ລົງ ​ຊຶ່ງ​ເປັນ​ການ​ເນ້ນໜັກຄວາມ​ເປັນ​ຫ່ວງ​ ກ່ຽວກັບການ​ຟື້ນໂຕຄືນ ຂອງເສດຖະກິດໂລກ.
ຍີ່ປຸ່ນແລະເກົາຫຼີໃຕ້ຕ່າງກໍລາຍງານວ່າ ການຜະລິດດ້ານ ອຸດສາຫະກໍາຂອງພວກຕົນໃນເດືອນຕຸລານັ້ນໄດ້ຊັກຊ້າລົງ ຊຶ່ງເປັນການເນ້ນໜັກຄວາມເປັນຫ່ວງກັງວົນທີ່ວ່າ ການຟື້ນ ໂຕຄືນຂອງເສດຖະກິດໂລກນັ້ນ ອາດອ່ອນກໍາລັງລົງ ລາຍງານທີ່ອອກມາໃນວັນອັງຄານມື້ນີ້ ເປັນຂີດໝາຍເດືອນ ທີ 5 ລຽນຕິດໃນ ການຊັກຊ້າລົງຂອງຍີ່ປຸ່ນ ແລະເດືອນ ທີ 3 ລຽນຕິດຂອງເກົາຫຼີໃຕ້ ຢ່າງໃດກໍຕາມ ການລຸດ ຕໍ່າລົງ 1 8% ໃນຍີ່ປຸ່ນນັ້ນ ກໍຍັງບໍ່ຮ້າຍແຮງເທົ່າກັບທີ່ ໄດ້ທໍານາຍໄວ້ ແລະທາງເຈົ້າໜ້າທີ່ກໍໄດ້ທໍານາຍວ່າ ຈະມີ ການຕ່າວປີ້ນ ຫລືບໍ່ກໍມີການເຕີບໂຕໃນລະດັບປານກາງພາຍໃນສອງເດືອນຂ້າງໜ້ານີ້ ສ່ວນຜົນຜະລິດດ້ານອຸດສາຫະກໍາຂອງເກົາຫຼີໃຕ້ ທີ່ຫຼຸດລົງ 4 2% ຈາກລະດັບຂອງ ເດືອນກັນຍາທີ່ຜ່ານມານັ້ນ ແມ່ນຮ້າຍແຮງກ່ວາທີ່ທໍານາຍໄວ້ ແລະເປັນການຫຼຸດຕໍ່າລົງ ຫລາຍທີ່ສຸດ ໃນໄລຍະເກືອບສອງປີ ທາງການໄດ້ຖິ້ມໂທດໃສ່ປັດໄຈທາງລະດູການແລະ ການສົ່ງອອກທີ່ອ່ອນແອກ່ວາທີ່ໄດ້ທໍານາຍໄວ້ ໃນວັນອັງຄານມື້ນີ້ ຍີ່ປຸ່ນກໍໄດ້ລາຍງານເຊ່ນກັນວ່າ ອັດຕາຫວ່າງງານໄດ້ຖີບຂຶ້ນ ເລັກນ້ອຍ ເປັນ 5 1% ສົມທຽບໃສ່ 5% ໃນເດືອນກັນຍາ ຊຶ່ງເປັນການເພີ່ມຂຶ້ນຄັ້ງແລກ ນັບຕັ້ງແຕ່ ເດືອນມິຖຸນາເປັນຕົ້ນມາ